|  |  |  |
| --- | --- | --- |
|  | Kviteseid kommune | Arkiv: 151  Saksnr.: 2023/1665-5  Saksbeh.: Tore Åsland  Dato: 03.11.2023 |

****SAKSFRAMLEGG****

# Budsjett 2024 - Økonomiplan 2025 - 2027

|  |  |  |
| --- | --- | --- |
| **Utval** | **Møtedato** | **Utvalsak** |
| Arbeidsmiljøutval | 07.11.2023 |  |
| Administrasjonsutvalet | 09.11.2023 | 6/23 |
| Eldrerådet | 14.11.2023 | 15/23 |
| Rådet for menneske med nedsett funksjonsevne | 15.11.2023 | 14/23 |
| Formannskapet | 09.11.2023 | 106/23 |
| Kommunestyret | 07.12.2023 |  |
| Formannskapet | 23.11.2023 | 117/23 |

Saksframlegg godkjent av kommunedirektør Laila Thorsen 03.11.2023.

## Vedlegg

|  |  |
| --- | --- |
| 1 | Kommunedirektøren forslag budsjett 2024 - Økonomiplan 2025 - 2027 |
| 2 | Kommunedirektørens forslag - Detaljbudsjett 2024 - Økonomiplan 2025 - 2027 |
| 3 | Budsjettnotat - Kommunale gebyr 2024 |
| 4 | Notat - Kvifor aukar gebyra i Kviteseid kommune |
| 5 | Saksutskrift - Budsjett for kontrollarbeid 2024 |
| 6 | Økonomi- og behovsanalyse Kviteseid kommune |

## Faktiske tilhøve

Kommunedirektøren sitt budsjettframlegg vert presentert for kommunestyret 02.11.2023.

Fyrste handsaming av budsjettet er i administrasjonsutvalet/formannskapsmøte 09.11.2023.

Vedlagt budsjettsaka fylgjer alle budsjettdokument og tabellar i tråd med lovverk.

Dersom utvala ynskjer å gje innspel til formannskapet si ordinære handsaming, så må utvalet

sjølv formulere vedtak om dette.

Rådmannen sitt framlegg til budsjettvedtak står sist i budsjettdokumentet. Dette vert ikkje teke

til realitetshandsaming før på formannskapet sitt møte 23.11.2023.

Etter møtet 23.11.2023 vert budsjett og økonomiplan lagt ut til offentleg ettersyn, før

kommunestyret får det til endeleg handsaming 07.12.2023.

## Vurdering:

Kommunedirektøren sitt budsjett for 2024 og økonomiplan 2025 til 2027 er lagt fram i balanse.

Rammene for dokumentet bygger på gjeldande økonomiplan (2023-2026) og framlegg til statsbudsjett for 2024 Prop.1S (2023-2024)

Det er budsjettert med 1 100 000,- i skjønnsmiddlar i 2024 deretter 500 000,- i 2025 , 2026 og 2027.

Budsjettet for 2024 er saldert med bruk av det ordinære disposisjonsfond med kr 6,238 mill. Dette har vore naudsynt for å få budsjettet i balanse utan at det vil gå ytterlegare utover tenestetilbodet. Disponibelt på det ordinære disposisjonsfond er pr. kommunestyresak 80/23 er kr 12 mill. Ved utgangen av 2027 er det budsjettert å auketil kr 38,635 mill.

Utfordringa for Kviteseid kommune framover er å sikre at vi beheld handlefridom inn i framtida.

Netto driftsresultat har over fleire år vore for svakt, samtidig som driftsreservane våre er marginale. Kviteseid kommune står midt oppi ei stor endring av demografien. Vi blir fleire eldre og færre unge, noko som betyr at utgiftsbehovet innafor dei enkelte aldersgruppene endrar seg.

Sjølvkostområda

I økonomiplanen legg ein til grunn 100 % sjølvkostdekning på drift og kapitalkostnader gjennom sjølvkostregimet. Frå 2023 til 2024 er det foreslått ei samla gebyrauke på rundt 6,8 %, der renovasjon aukar mest med 15,4 %. Feiing vert redusert med 52,8 %. I perioden 2022 til 2027 aukar samla gebyr med kr 6 405, frå kr 21 958,- i 2021 til kr 28 363 i 2027. Dette utgjer ei gjennomsnittlig årlig gebyrauke på 5,25%.



Straumkostnadar og inntekter knytt til straum

Russlands eksportreduksjon av gass til Europa sommaren 2021, og lite nedbør i lengre periodar i det sørlige Noreg, førde til kraftprisar gjennom hausten 2021 og store delar av 2022 på nivå ein aldri hadde sett tidlegare.

Dette har og ei inntektsside for Kviteseid kommunen då vi har inntekter knytt til konsesjonskraft, og at vi eig 19% av Vest-Telemark kraftlag som har ført til rekordinntekter for kommunen dei seinare åra.

I vedteken eigarskapsmelding for VTK skal utbytte vere 50% over tid. Det er kome innspel frå eigarane å auke denne til 60%. Dvs utbytte i 2024 vil vere omlag 50 eller 60 % av årsresultat i 2023. Det er og ynskje frå VTK om å nytte ein auka del av overskotet til eigne investeringar.

Oppsummert er det usikkerheit til: Kva vert overskotet, kva vert utbyteprosenten og kor mykje av overskotet vil VTK nytte til eigne investeringar. (som då tilseier utbyteandel til eigarane under både 60 % og 50 %)

Etter samtale med konsernsjef i VTK Svenn-Erik Rafoss legg kommunedirektør inn eit forventa utbyte basera på prognose for VTK for 2. kvartal 2023: Kr 100 mill. i forventa resultat for 2023 og kr 80.mill for åra 2025 – 2027 med ein utbyteandel på 60% grunna signal om at utbyte andelen vert auka frå 50% til 60 %.

Utbytte er budsjettert til kr 11,4 mill. for 2024 og kr 9,1 mill. vidare i økonomiplanen.

Kommunens kostnadar til straum i 2023 ser ut til å treffe bra med vedteke budsjett. Det er stor usikkerheit til kva kostnaden vert fram i tid, men då prisane ser ut til å fortsatt halde seg høge er det i budsjett for 2024 budsjettert med likt nivå som budsjett for 2023 kr 6,2 mill. Det er vidare i økonomiplanen redusert med Ca 20% til 5,2 mill. frå 2025 og vidare i økonomiplanen.

Sal av konsesjonskraft er budsjettert etter prognose frå konsesjonskraftstyret i Telemark med kr 5,7 mill. i 2024 og kr 4,8 mill. i 2025. Konsesjonskraftstyre har ikkje lagt prognose for økonomiplanen 2026 og 2027 då dette er svært usikre inntekter. Då prognose frå NVE og Statnett tilseier at straumprisane vil halde seg høge gjennom heile perioden vert inntektene halde på likt nivå som 2025 i 2026 og 2027.

Konsesjonskraftinntektene til Kviteseid kommune utgjer inntektene i det frie næringsfondet. Dette er inntekter som ikkje er bunde opp, det er kommunestyre som avgjer bruken av desse. Det er konsesjonskraftstyre i Telemark som har avtale om sal av kommunes konsesjonskraft. Grunna vesentleg høgare straumprisar dei seinare åra og at prognosane fram i tid også vil halde seg høge foreslår kommunedirektøren at ein vidarefører bruk av konsesjonskraftinntekter til å subsidiere delar av kommunens auka straumutgifter med likt beløp på kr 1 mill. i 2024 og økonomiplanen 2025 – 2027. dette er ein reduksjon frå 2023 på kr 2,1 mill.

Ukraina

Flyktningtenesta er bygd opp i løpet av 2022/23 med 2.tilsette, på samla1,4 årsverk.

Opplæring i Norsk og samfunnsfag som høyrer til introduksjonsordninga har vi avtale med vaksenopplæringa i Seljord kommune. Tilskot knytt til dette vert overført Seljord kommune.

Det er og fleire tilsette knytt til språkopplæring ved Kviteseid skule.

Det er dessverre ikkje noko som tyder på at krigen i Ukraina gjeng mot slutten.

Kommunedirektøren legg difor opp til at kommunen vil få årlege anmodningar om å ta i mot flyktningar kvart år i heile planperioden. Kor mange ein kan ta i mot per år er svært usikkert, det avheng i stor grad om ein får tak i bustadar og kapasitet på kommunalt tenestetilbod.

Kommunedirektøren legg opp til at det vert busett 10 nye flyktningar i 2024 og vidare 10 nye kvart år gjennom heile planperioden. Kostnad knytt til flyktningtenesta og kostnader på skule, barnehage og anna tenestetilbod vert vidareført likt gjennom heile perioden.

Av flyktningane som er komen vil 8 vere ferdige med introduksjonsprogrammet hausten 2023 og 19 vil vere ferdige i løpet av 2024. Kven som kjem og om dei er har rett på introduksjons program veit vi ikkje. Det er i budsjettet lagt opp til at det vil vere 15 på introduksjonsprogrammet kvart år i heile perioden.

Kostnadar kommunale vegar, reduksjon i økonomiplanen

I sak 36/23 25.05.2023 vart det vedteke å privatisere 11,1 km av kommunens 52 km vegar.

Det vart og vedteke at det skulle innarbeidast eit driftstilskot til dei privatiserte vegane som skulle tilførast vegane i 3. år. Med kr 20 per m i 2024 kr 10 per m i 2025 og 2026. Vedtaket er sett i verk og er nå oppe til jordskiftebehandling i jordskiftedomstolen.

Kommunedirektøren legg opp til at halvparten av vedtekne vegar er ferdig behandla i løpet av 2024 og alle i 2025. Driftstilskotet er soleis berekna likt i 2024, 2025 og 2026 til kr 112 000,-

Det er nye brøytekontraktar frå 2024. Kostnadane knytt til desse avtalene har ei monnaleg auke frå 3 750 000,- i 2023 til berekna kr 5 000 000,- i 2024. Nye brøytekontraktar er byggherrestyrt og vert avrekna etter medgått mengde og avtalt pris. Berekna kostnadar er basera på ein «normal» vinter, det er usikre kostnadar då dette avheng i stor grad av korleis vinteren vert med snofall og glatte vegar og soleis behov for å brøyting og strøing.

Det vart og vedteke ei auke i 2023 med kr 350 000,- til standardheving gjennom 2023, desse er trekt ut frå 2024 og framover i økonomiplanen.

Nye brøytekontraktar og privatisering av vegar vil i sum gje ei innsparing på kr 1. mill.

Soknerådet

Kviteseid sokneråd vedtok i sak 45.23 forslag til driftsbudsjett 2024 ei auke i det kommunale tilskotet på kr 260 800,- Dette er ei auke på 7% frå 2023.

Soknerådet si grunngjeving for eit auka tilskot utover deflatoren (4,3% i 2024) er at festeavgifta blir ekstra låg i 2024, med prognose på kr 263.000. Det er kr 100.000 lågare enn rekneskapsført i 2023. Prognosar vidare er kr 328.000 i 2025 og kr 498.000 i 2026.

Kommunedirektøren har lagt inn auke lik deflator i konsekvensjustert budsjett (kr 160 000,-) Auken utover dette som utgjer kr 100 000,- er lagt inn som eit ikkje valt tiltak i kommunedirektørens sitt framlegg.

Eigedomsskatt

Kviteseid kommune har i dag eigedomskatt på kraftverk, kraftnett og noko næring (overgangsordningar frå tidlegare «verk og bruk»). Eigedomsskatt på kraftanlegg for 2024 har etter prognose frå kraftkompetanse ein nedgang på 5% samanlikna med 2023.

Kviteseid kommune gjennomførte ny alminnelig taksering av kraftlinjene til VTK og Statnett for 2023, ny taksering auka eigedomsskatten med kr 1 mill. frå 2022 til 2023.

Kommunedirektøren vidarefører vedtak i gjeldande økonomiplan om å skrive ut eigedomsskatt på faste eigedomar i heile Kviteseid kommune frå og med 2025, jf. eigedomsskattelova § 3 a, med ein skattesats på bustader og fritidsbustader på 1 promille i 2025, 2 promille i 2026, 3 promille i 2027 og 7 promille for næringseigedomar i heile perioden.

Inntektene som er lagt inn i kommunedirektørens framlegg til budsjett er eit oppdatert anslag med oppdatert eigendomar og pris per kvadratmeter. I berekninga er det med ein reduksjon på 30% og eit botnfrådrag på 200 000,- Overslaget på eigedomsskatt per år utgjer kr 3 588 000,- . i 2025, kr 6 426 000,- i 2026 og kr 9 264 000,- . i 2027. Kva eigedomsskatten blir, vert ikkje endeleg klart før taksering er gjennomført.

Det er lagt inn ein kostnad på kr 3 mill. til innføring av eigedomsskatt. Dette er usikkert anslag, i tillegg til kostnad knytt til sjølve taksering vil det kome på kostand til oppdatering av programvare og juridisk bistand. Innføring av eigedomsskatt fører til at kommunen kan setje av midlar på fond, og dermed opparbeide seg handlingsfridom i perioden som kjem.

Flytting av 1-4 klasse frå Brunkeberg til Kviteseid skule

Kommunedirektøren har i valt tiltak flytting av 1-4 klasse frå Brunkeberg til Kviteseid skule. Dette er med til tross for at det i sak 71/2022. 08.12.2022 vart vedteken at ein skulle oppretthalde dagens skulestruktur med Kviteseid skule 1-10 trinn og 1-4 trinn ved Brunkeberg oppvekstsenter.

Bakgrunnen for at dette kjem opp no er store utfordingar knytt til rekruttering av arbeidskraft.

I året som har gått har me hatt utfordingar med å rekruttera rektor, avdelingsleiar, lærarar, spesialpedagog og anna personale til skulen.

Nokre gonger får me 1 søkjar, andre gonger nokre fleire og det har og vore episodar med ingen søkjarar. Kommunedirektøren er svært uroa over utfordringane knytt til rekruttering og meiner det vil betre situasjonen med å flytta Brunkeberg oppvekstsenter til Kviteseid skule. Då vil ein kunne sjå kompetanse og ressursar under eitt og kunne bruka ressursane betre. Slik arbeidsmarknaden er no og ser ut til å bli framover er det diverre ingen grunn til å tru at arbeidskraftsbehovet vil «betra» seg. Snarare tvert om.

Elevtalsutvikling går og i negativ retning og Kviteseid kommune må gjere strukturelle grep for å sikre eit framtidig godt tenestetilbod til alle innbyggarane i kommunen og betre arbeidsforhold for tilsette. Det vert færre born i barnehage og skule og fleire eldre (Sjå vedlegg analyse framtidig tenestetilbod frå Telemarksforsking)

Innsparinga er berekna ut frå at alle kostnadar knytt til løn vert trekt ut, i tillegg vert det redusert kr 250 000,- som gjeld eigedomsforvaltning (Som i det meste gjeld straumkostnadar) kostnadar knytt til undervisningsmateriell og inventar og utstyr er ikkje med i berekninga då dette vil vere kostnadar som fylgjer elevane til Kviteseid skule. Det er redusert med 5/12 verknad i 2024 og heilårsverknad i 2025. Regjeringa sitt vedtak om å styrke kvar grunnskule med kr 500 000,- i 2022, er i 2024 deflatert til 541 000,- beløpet er trekt ut av innsparinga i 2024.

Det er tidlegare hevda at 1-4 trinn ved Brunkeberg oppvekstsenter ikkje kan flyttast til Kviteseid skule før det er gjort rehabilitering og tilpassing av småskulen i Kviteseid. Kommunedirektøren har rådført seg med rektor og skule- og barnehagefagleg rådgjevar. Dei er samde om at det er plass, men at det mest optimale hadde vore om bygget hadde vore rusta opp før ei eventuell flytting. Det vil heller ikkje vil vere behov for styrking av lærarressurs for å ta elevane i mot ved Kviteseid skule hausten 2024.

Ein skule kan ikkje leggast ned utan at det ligg føre eit vedtak om dette i eige sak om endring av skulestruktur. Kommunedirektøren legg difor opp til prosess om endringa av skulestruktur med eige sak til kommunestyre våren 2024.

**Oversyn over barnehage og elevtalsutvikling i Kviteseid kommune:**



*Årskull 2024 vil ikkje vere det endelege talet, men det er dei vi veit om per no.*







Legekontoret

I opphavleg budsjett for 2023 vart det vedteke at ein skulle auke med ein legeheimel til 3.legeheimlar, Det har ikkje lykkast å rekruttere legar til legekontoret i løpet av 2023. det har difor vore naudsynt å nytte vikarlegar frå byrå gjennom heile 2023. Det vart og vedteke eit eige prosjekt «legekontoret 2.0» som skulle sjå på ulike alternativ på korleis ein skulle organisere legekontoret for framtida. Denne vart vedteke i sak 69/2023 12.10.2023:

*«Kommunedirektøren får i oppgåve å ta opp att drøftingar med Seljord kommune om etablering av felles kommuneoverlege og legekontor. Det skal vera eit premiss for drøftingane at resultatet skal opp til politisk handsaming i dei to kommunane. Kommunedirektøren kan ikkje legga fram eit avtaleutkast som ikkje legg til grunn at det skal etablerast eit utekontor i Kviteseid, primært mynta på kronikarar, eldre eller andre pasientgrupper som vil oppleva det som urimeleg belastande å reisa til Seljord for å oppsøkja lege. Utekontoret skal ha opningstider som primærbrukarane opplever som tenelege»*

Kommunedirektøren har i sitt framlegg til konsekvensjustert budsjett inne 3. legeheimlar frå 1. mars 2024, ein av desse er meint å vere kommuneoverlege. Det vil vere behov for å rekruttere 2 legar for å fylle desse heimlane. For å synleggjere behov for vikarlegar fram til at ein har eigne legar på plass er det lagt inn eit valt tiltak på bruk av vikarlegar ut mars i 2024.

Det er vanskeleg å vite når ein har eit vedtak der ein kan organisere legekontoret i eit samarbeid. Kommunedirektøren har difor ikkje inne noko innsparing på eit eventuelt samarbeid i 2024, men har i økonomiplanen med valt tiltak frå 2025, forsiktig prognose er at eit samarbeid vil redusere kostnadane med minimum ein legeheimel, det er og trekt ned kr 500 000,- i kostnadar til gjestepasientar (Er konsekvensjustert frå kr 400 000,- til kr 600 000,- i 2024) då dei fleste pasientane som høyrer til Kviteseid som ikkje nyttar legekontoret har fastlege i Seljord.

Andre nye foreslått tiltak i drift:

**Demenskor fortsatt drift:** Kommunedirektøren foreslår at det vert sett av kr 22 500,- i 2024 og kr 45 000,- vidare i økonomiplanperioden. Koret starta opp våren 2023, er god interesse. Det er finansiert via gåver for skuleåret 2023/2024

det er ynskje om å fortsatt drift neste skuleår, Det vil vere eit spleiselag mellom Seljord og Kviteseid på kr 45 000, frå kvar kommune.

**Bonus i samband med ferieavvikling:** Skal gjeldefor fast tilsette på KOS, Lundenjordet, kjøken/vaskeri og i heimetenesta i sumarturnusen i vekene 25-32. Er berekna til å koste kr 150 000,- i året.

Målet med ordninga er å medverke til å sikre kontinuitet og naudsynt kompetanse i tenestene i ferieperioden.

Fast tilsette som tek på seg ekstravakter om sumaren får bonus slik:

Vakt på vekedag: Måndag - fredag Kr 750,-

Helgevakt: Fredag kveld, heile laurdag og heile søndag 1500,-

Natt vekedag: Måndag - torsdag 1500,-

Natt helg: Natt til laurdag, natt til søndag og natt til måndag 2000

**Auka bemanning til helgeavlastning for born ved teneste for funksjonshemma. 63% stilling:**

Det er innvilga 2 søknader på avlastning for born ved eining for funksjonshemma. Her må det inn personale for å dekke avlastning kvar 4. helg for kvart av dei. Dvs at det trengs å bemanne opp anna kvar helg. Det trengs våken nattevakt på ein av helgene. Er berekna til kr 423 000,- i 2024 med likt beløp i heile økonomiplanen,

**Auka bemanning til ny bebuar på Lundenjordet. 52,82 % stilling:**

Det er behov for å dekke opp 14,5 t pr døgn. Dette er berekna til kr 327 700,- i 2024 med likt beløp i heile økonomiplanen,

**Biblioteket som arena. Auka arrangement:**

Auka aktivitet knytt til besøk av forfattarar. Markeringar av særskilde dagar m.m. berekna til kostnad på kr 45 000,- i 2024 med likt beløp i heile økonomiplanen.

**Auke kulturmidlar:**

Det er fleire som søker kulturmidlar, og dei har auka lite siste åra. Det er forslag om auke på kr 40 000,- i 2024 med likt beløp i heile økonomiplanen,

**Foreslått tiltak på investering:**

**Prosjekt i 2024**

Nye investeringar i 2024 er fyrst og fremst innanfor vatn og avløp med ei samla kostnad på kr 21,6 mill. Den største investeringa gjeld V/A under ny G/S veg frå Haukom og forbi kviteseidkrysset, berekna til kr 11 mill.

Andre investeringar i perioden er oppgradering kommunale vegar kr 2,5 mill. i heile perioden.

Kommunedirektøren foreslår dette til tross for forslaget om privatisering av kommunale vegar, då det er stort behov på dei attverande vegane.

Det er forslått kr 1,5 mill. til fasaden av kommunehuset. Kr 0,8 mill. av desse er solcellepanel.

Utviding av gjestebrygge som kommunedirektøren foreslår vert finansiert av næringsfond, er foreslått med kr 0,4 mill.

Det er lagt inn midlar til tilrettelegging av industriområde med kr 2 mill. i 2024 som gjeld Brunkeberg industriområdet.

Kommunedirektøren foreslår eit forprosjekt på området knytt til tidlegare Straumsnes skule i Vrådal berekna til kr 0,3 mill. for å sjå på moglegheitene til bustadar på området.

Investeringar innan IKT er for 2024 delt i 3. ulike prosjekt: kr 100 000,- ferdig kabling for trådlaus aksess punkt på KOS. Dette er starta opp i 2023 og vert avslutta i 2024.

kr150 000,- kjøleanlegg til driftssentral for serverpark til VTDS. Dette er eit spleiselag delt på Vinje, Tokke og Kviteseid.

kr 250 000,- til «ERP kommune» Som er ny skyløysing for kommunens rekneskapsprogram (agresso) Dette er eit samarbeid med alle kommunane i Vest-Telemark, det er svært usikker kostnad då fordeling og endeleg tilbod frå leverandør ikkje er ferdig forhandla.

Ombygging av personalrom Lundenjordet er sett i gang i 2023 og er vidareført med ferdigstilling i 2024. kommunedirektøren foreslår kr 500 000,- det er ei auka kostnad på kr 250 000,- i høve opphavleg budsjett 2023.

Det er lagt inn kr 2,5 mill. til heis på kommunehuset. Dette var og inne i justert budsjett 2023 men det kom ikkje inn tilbod på prosjektet i 2023.

Det er behov for rehabilitering av ein omsorgsbustad i 2024. Kommunedirektøren foreslår kr 250 000,- til dette prosjektet.

Fjernstyrt plenklippar/slåmaskin er det foreslått at det vert kjøpt inn til teknisk eining berekna til kr 0,350 mill.

Energisparingstiltak som var lagt inn med kr 1 mill. kvart år i perioden, er tatt ut og erstatta med eit større prosjekt på KOS. Kommunalt eigenandel er berekn til kr 3 mill. Det er ein føresetnad at kommunen får støtte frå staten.

Bidrag til investering til Kviteseid sokn er tatt inn med kr 0,5 mill. som er likt med vedteken økonomiplan i 2023. Frå 2025 legg kommunedirektøren opp til at Kviteseid sokn spelar inn forslag til investeringar år for år.

Kommunedirektøren foreslår og vidareføre innlån frå husbanken til startlån på kr 5 mill. kvart år i økonomiplanen.

Kommunedirektøren har vidare i økonomiplanen tatt ut alle prosjekt som var inne i økonomiplanen for 2023 utanom investeringar knytt til V/A. Kommunedirektøren ynskjer at alle nye investeringar til formålsbygg m.m vert nøye vurdert før det kjem som forslag.

**Foreslått finansiering av tiltak på investering 2024:**

Finansiering av prosjekta i 2024 foreslår kommunedirektøren eit låneopptak på kr 30,34 mill. kr 0,4mill. sal av tomter , kr 0,4 mill. bruk av næringsfond til utviding av gjestebrygge og kr 2,76 mill. i moms kompensasjon. Kr 0,715 mill.

Det er og lagt inn kr 2 mill. i 2024 sal av kommunalt eigde bygg. Dette for å redusere vedlikehaldskostnadar på eldre bygg.

## Kommunedirektøren sin tilråding:

**1. Handlingsprogram og økonomiplan**

Handlingsprogram for 2024 og økonomiplan 2025 - 2027, med vedlegg (taldel) skal leggjast til grunn for Kviteseid kommune si verksemd i perioden.

**2. Sjølvkostområder**

Kviteseid kommune skal ha 100 % kostnadsdekning for inneverande og framtidige år. Vedtaket gjeld følgjande områder: vann, avløp og feiing. Området slamtømming og renovasjon er regulert av gjeldande lovverk.

**2 .Gebyr, avgifter brukarbetaling**

Gebyr, avgifter og brukarbetaling blir fastsett i samsvar med tabellar i taldelen av budsjettframlegget. Gebyr knytt til saker etter plan- og bygningslova og delingslova blir vedteke i eiga sak som følgjer budsjettet.

**3. Inntektsramme for drifta**

Driftsbudsjettet for 2024 vert vedteke slik det går fram av skjema bevilgningsoversikt drift og økonomisk oversikt etter art - drift

**4. Fordeling av utgifter mellom einingane.**

Einingane sine driftsrammer ligg som vedlegg til saka.

**5. Stillingar**

Oversikt over stillingsheimlar ligg som vedlegg til saka.

**6. Investeringar**.

Kommunestyret vedtek investeringar og finansiering for 2024 i tråd med tabellane bevilgningsoversikt – Investering og detaljert oversyn investeringar med finansiering i budsjettframlegget.

**7. Låneopptak**

Kommunedirektøren får fullmakt til å ta opp lån på inntil 30 340 000,- i 2024 og startlån på kr 3 000 000,-

**8. Eigedomsskatt**

* For eigedomsskatteåret 2024 blir det skrive ut eigedomsskatt med ein stats på 7 promille av takstverdet, jf. eigedomsskattelova § 11 fyrste ledd.
* For eigedomsskatteåret 2024 skal det skrivast ut eigedomsskatt på eit «særskilt fastsett grunnlag» jf. overgangsregelen til eigedomsskattelova §§ 3 og 4 fyrste ledd. Det særskilte grunnlaget skal i 2024 vere lik 7/7 av differansen mellom eigedomsskattegrunnlaget i 2018 og 2019 som er forårsaka av at produksjonsutstyr og -installasjonar ikkje skal reknast med i grunnlaget for verk og bruk som frå og med 2019 vart kategorisert som næringseigedom.
* For eigedomsskatteåret 2024 skal det vidare skrivast ut eigedomsskatt på bygningar og grunnareal for verk og bruk som frå og med 2019 vart kategorisert som næringseigedom, så langt desse var omfatta av eigedomsskattegrunnlaget for verk og bruk i 2018, jf. overgangsregelen til eigedomsskattelova §§ 3 og 4 andre ledd.
* For eigedomsskatteåret 2025 vert det skrive ut eigedomsskatt for eigedomar med sjølvstendige bustadeler og fritidsbustader, for skatteåret 2025 er 1.promille, jf. eigedomsskattelova § 12, bokstav a.

--slutt på innstilling--

Administrasjonsutvalet si handsaming av sak 6/2023 i møtet den 09.11.2023

Handsaming i Administrasjonsutvalet 09.11.2023

Kommunedirektøren sitt framlegg til budsjett 2024 og økonomiplan 2025 - 2027 vart samrøystes  tatt til vitande.

Vedtak i Administrasjonsutvalet 09.11.2023

Budsjett 2024 og økonomiplan 2025 - 2027 vart tatt til vitande.

--- slutt på saksprotokoll ---

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eldrerådet si handsaming av sak 15/2023 i møtet den 14.11.2023

Handsaming i Eldrerådet 14.11.2023

Eldrerådet diskuterte seg fram til fylgjande innspel til budsjett og økonomiplan:

1. *Eldrerådet ber om at det vert jobba for å finne rom i budsjettet for 2024 til ei 100% stilling som aktivitør på Kviteseid omsorgssenter*
2. *Eldrerådet ber om at det vert jobba for fleire tilgjengelege plassar ved Kviteseid omsorgssenter*
3. *Eldrerådet ber om at det vert jobba for fleire omsorgsbustader i Kviteseid kommune*
4. *Ber om at det vert jobba for å få til fleire lærlingplassar i Kviteseid kommune, og at utdanningsinstitusjonar vert kontakta i samband med rekruttering til helse og omsorg*
5. *Eldrerådet vil sende eit sterkt signal om at me ynskjer legekontor/legetenester i Kviteseid kommune vidare framover*

Vedtak i Eldrerådet 14.11.2023

1. Eldrerådet ber om at det vert jobba for å finne rom i budsjettet for 2024 til ei 100% stilling som aktivitør på Kviteseid omsorgssenter
2. Eldrerådet ber om at det vert jobba for fleire tilgjengelege plassar ved Kviteseid omsorgssenter
3. Eldrerådet ber om at det vert jobba for fleire omsorgsbustader i Kviteseid kommune
4. Ber om at det vert jobba for å få til fleire lærlingplassar i Kviteseid kommune, og at utdanningsinstitusjonar vert kontakta i samband med rekruttering til helse og omsorg
5. Eldrerådet vil sende eit sterkt signal om at me ynskjer legekontor/legetenester i Kviteseid kommune vidare framover

--- slutt på saksprotokoll ---

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rådet for menneske med nedsett funksjonsevne si handsaming av sak 14/2023 i møtet den 15.11.2023

Handsaming i Rådet for menneske med nedsett funksjonsevne 15.11.2023

Rådet kom samrøystes fram til fylgjande innspel til budsjett og økonomiplan:

1. *Rådet ber om at ny badebryggje i Kviteseid får universell utforming, dette gjeld og tilgang til bryggja*
2. *Rådet ber om at det vert jobba for å betre fysioterapitilbodet i samband med rehabilitering*
3. *Rådet stiller spørsmål om korleis kommunen fylgjer opp søknader om midlar til universell utforming og andre tiltak*

Vedtak i Rådet for menneske med nedsett funksjonsevne 15.11.2023

1. *Rådet ber om at ny badebryggje i Kviteseid får universell utforming, dette gjeld og tilgang til bryggja*
2. *Rådet ber om at det vert jobba for å betre fysioterapitilbodet i samband med rehabilitering*
3. *Rådet stiller spørsmål om korleis kommunen fylgjer opp søknader om midlar til universell utforming og andre tiltak*

--- slutt på saksprotokoll ---

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formannskapet si handsaming av sak 106/2023 i møtet den 09.11.2023

Handsaming i Formannskapet 09.11.2023

Kommunedirektøren si tilråding vart samrøystes tatt til vitande og sendt vidare til handsaming.

Vedtak i Formannskapet 09.11.2023

 Budsjett 2024 0g økonomiplan 2025 - 2027 vart tatt til vitande.


--- slutt på saksprotokoll ---

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formannskapet si handsaming av sak 117/2023 i møtet den 23.11.2023

Handsaming i Formannskapet 23.11.2023

SP/KRF v/Stian Hauge la fram følgjande framlegg til budsjett 2024 og økonomiplan 2025 -2027:



Endring tabell 5.1: Bruk av konsesjonsavgifter ansvar 4303:

*Vidareføring av reiselivstrategi for Visit-Telemark blir tatt vekk for heile økonomiperioden.*

Endring tabell 5.5: Bruk av konsesjonskraftinntekter, ansvar 4302:

*Forprosjekt G/S veg Vrådal -fotballbanen/innkøyring skisenter - kr. 50 000 i 2024*

*Skulemat Kviteseid skule - kr. 150 000 i 2024.*

Kommunedirektøren sitt framlegg til vedtak blir endra på desse punkta:

*Punkt 8: Låneopptak blir endra med 16.200.000*

*Siste kulepunkt i KD sitt framlegg pkt 9 blir teke ut i sin heilhet*

*Nytt kulepunkt seier opp avtala om at konsejonskraftstyret er ansvarleg for sal av Kviteseid sin andel av konsesjonskrafta i 2023, med verknad frå 2027*

KRF/SP sitt framlegg fekk 5 røyster. AP sine 2 representantar røysta for kommunedirektøren sitt forslag.

Vedtak i Formannskapet 23.11.2023

1. Handlingsprogram og økonomiplan Handlingsprogram for 2024 og økonomiplan 2025 - 2027, med vedlegg (taldel) skal leggjast til grunn for Kviteseid kommune si verksemd i perioden.

2. Sjølvkostområder Kviteseid kommune skal ha 100 % kostnadsdekning for inneverande og framtidige år. Vedtaket gjeld følgjande områder: vann, avløp og feiing. Området slamtømming og renovasjon er regulert av gjeldande lovverk.

3 .Gebyr, avgifter brukarbetaling Gebyr, avgifter og brukarbetaling blir fastsett i samsvar med tabellar i taldelen av budsjettframlegget. Gebyr knytt til saker etter plan- og bygningslova og delingslova blir vedteke i eiga sak som følgjer budsjettet.

4. Inntektsramme for drifta Driftsbudsjettet for 2024 vert vedteke slik det går fram av skjema bevilgningsoversikt drift og økonomisk oversikt etter art - drift

5. Fordeling av utgifter mellom einingane. Einingane sine driftsrammer ligg som vedlegg til saka.

6. Stillingar Oversikt over stillingsheimlar ligg som vedlegg til saka.

7. Investeringar. Kommunestyret vedtek investeringar og finansiering for 2024 i tråd med tabellane bevilgningsoversikt – Investering og detaljert oversyn investeringar med finansiering i budsjettframlegget.

8. Låneopptak Kommunedirektøren får fullmakt til å ta opp lån på inntil 46 540 000,- i 2024 og startlån på kr 3 000 000,-


9. Eigedomsskatt

• For eigedomsskatteåret 2024 blir det skrive ut eigedomsskatt med ein stats på 7 promille av takstverdet, jf. eigedomsskattelova § 11 fyrste ledd.

• For eigedomsskatteåret 2024 skal det skrivast ut eigedomsskatt på eit «særskilt fastsett grunnlag» jf. overgangsregelen til eigedomsskattelova §§ 3 og 4 fyrste ledd. Det særskilte grunnlaget skal i 2024 vere lik 7/7 av differansen mellom eigedomsskattegrunnlaget i 2018 og 2019 som er forårsaka av at produksjonsutstyr og -installasjonar ikkje skal reknast med i grunnlaget for verk og bruk som frå og med 2019 vart kategorisert som næringseigedom.

• For eigedomsskatteåret 2024 skal det vidare skrivast ut eigedomsskatt på bygningar og grunnareal for verk og bruk som frå og med 2019 vart kategorisert som næringseigedom, så langt desse var omfatta av eigedomsskattegrunnlaget for verk og bruk i 2018, jf. overgangsregelen til eigedomsskattelova §§ 3 og 4 andre ledd.

10. Sei opp avtala om at konsejonskraftstyret er ansvarleg for sal av Kviteseid sin andel av konsesjonskrafta i 2023, med verknad frå 2027.



Endring tabell 5.1: Bruk av konsesjonsavgifter ansvar 4303:

Vidareføring av reiselivstrategi for Visit-Telemark blir tatt vekk for heile økonomiperioden.

Endring tabell 5.5: Bruk av konsesjonskraftinntekter, ansvar 4302:

Forprosjekt G/S veg Vrådal -fotballbanen/innkøyring skisenter - kr. 50 000 i 2024

Skulemat Kviteseid skule - kr. 150 000 i 2024.

--- slutt på saksprotokoll ---

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_